《和陶渊明饮酒二十首 其八》
元代·方回

华鬓极老态，丑面乏妍姿。插花已不可，可插唯菊枝。

□□偶有酒，此事竟大奇。连作数日饮，诗亦未暇为。

忽思往日过，何事马受羁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。